Ritratt: L-Akkademja tal-Malti .td_uid_2_611220f33c853_rand.td-a-rec-img{text-align:left}.td_uid_2_611220f33c853_rand.td-a-rec-img img{margin:0 auto 0 0} George Farrugia nħatar President ġdid tal-Akkademja tal-Malti. Fi stqarrija, l-Akkademja qalet li waqt il-Laqgħa Ġenerali li saret fid-9 ta' Lulju nħatar Kunsill ġdid. Skont l-istatut, il-Kunsill għandu jkun magħmul minn ħdax-il persuna. Il-President il-ġdid huwa lettur fid-Dipartiment tal-Malti fl-Università u jgħallem il-lingwa u l-lingwistika. Huwa membru fil-Kunsill Nazzjonali tal-Ilsien Malti fejn kien ukoll il-Kap tal-Kumitat Tekniku tar-Riċerka Lingwistika u l-Ortografija. Farrugia kellu sehem attiv fit-tfassil tad-dokument dwar il-varjanti ortografiċi (id-Deċiżjonijiet 1 ) u fid-dokument dwar il-kitba tal-kliem Ingliż fil-Malti (id-Deċiżjonijiet 2). Fl-ewwel laqgħa tal-Kunsill tal-Akkademja, li saret fit-22 ta' Lulju 2021, il-membri eletti ngħataw dawn il-karigi: President – George Farrugia Viċi Presidenta – Ann Marie Schembri Segretarju – Joseph P. Borg Assistent Segretarju – Dwayne Ellul Teżoriera – Phyllis Debono Assistenta Teżoriera – Rita Saliba Uffiċjali għar-Relazzjonijiet Pubbliċi – Sergio Grech, Doris Zammit Arkivista – David Agius Muscat Charles Bezzina, Dr Emmanuel Schembri – Membri Fl-istqarrija, il-Kunsill qal li se jżomm ħidma kollaborattiva ma' individwi u organizzazzjonijiet oħra biex iwettaq il-ħidma tiegħu għall-ġid tal-Malti. Il-Kunsill tal-Akkademja tal-Malti jinħatar kull sentejn. Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_611220f33cb19_rand.td-a-rec-img{text-align:left}.td_uid_3_611220f33cb19_rand.td-a-rec-img img{margin:0 auto 0 0}